ശരത്കാലം ദൃശ്യ സിനിമയില് നിന്നും ശ്രവ്യ സിനിമ യിലേക്കുള്ള പുതിയ കാല്വെപ്പ് സ്ക്രീന്ലവേര്സും ATC ദോഹയും ചേര്ന്ന് സിനിമ ക്ലബ് ഹൗസ് എന്ന ക്ലബ് ഹൗസ് പ്ലാറ്റ് ഫോമിലൂടെ അവതരിപ്പിക്കുന്ന ശബ്ദ സിനിമയാണ് ശരത്കാലം. ക്ലബ് ഹൗസ്ന്റെ ചരിത്രത്തില് ഒരു പൊന്തൂവല് ചാര്ത്തി ലോകത്തിലെതന്നെ ആദ്യത്തെ ശ്രവ്യ സിനിമ സെപ്തംബര് 10 നും 11 നും 12 നും വിപുലമായ കാര്യപരിപാടികളോടെയാണ് റിലീസ് ചെയ്യാന് തീരുമാനിച്ചിരിക്കുന്നത്. അഷ്റഫ് കാളത്തോട് കഥയും തിരക്കഥയും എഴുതി സംവിധാനം നിര്വഹിക്കുന്ന ശരത്ക്കാലം, സ്ക്രീന് ലവേഴ്സും ATC ദോഹയും ചേര്ന്നാണ് നിര്മ്മിച്ചിരിക്കുന്നത്. മലയാള സിനിമയില് പ്രശസ്തനായ ചലച്ചിത്ര സംവിധായകന് പി ചന്ദ്രകുമാര് ആണ് റിലീസ് ചെയ്യുന്നത്. ചലച്ചിത്ര സംവിധായകന് സലാം ബാപ്പു, പ്രശസ്ത കവി മുരുകന് കാട്ടാക്കട, പ്രശസ്ത സിനിമ നടന് സാദിക്ക്, ചലച്ചിത്ര പിന്നണി ഗായകന് ദേവാനന്ദ്, ചലച്ചിത്ര സംവിധായകന് പി ചന്ദ്രകുമാര് , ചലച്ചിത്ര നടന്മാരായ കൈലാഷ്, വിനു മോഹന്, വിഷ്ണു ഗോവിന്ദന് ചലച്ചിത്ര സംഗീത സംവിധായകന് അര്ജുന് വി അക്ഷയ്, പ്രവാസി മനുഷ്യ സഹായി നൗഷാദ് ആലത്തൂര്, ചലച്ചിത്ര ഗായികഗായകമാരായ ഉദയ് രാമചന്ദ്രന് സിന്ധു രമേശ്, ടെല്മ, ചലച്ചിത്ര സംവിധായകന് ഫാന്റം പ്രവീണ് അടക്കം പ്രമുഖര് മുഖ്യാതിഥികളായിരിക്കും. ഷഫ്റിന് ആണ് ശരത്ക്കാലത്തിന്റെ നിര്മ്മാണ നിര്വ്വഹണം നിര്വഹിക്കുന്നത്. അബ്ദുല് സലാം ചീഫ് എക്സിക്യൂട്ടീവ് ഓഫ് പ്രൊഡക്ഷന്, വാഹിദ് അബ്ദുല് പ്രൊഡക്ഷന് സ്റ്റ്രാറ്റജിയും വിസിബിലിറ്റിയും നിര്വഹിക്കുന്നത്, അനീഷ് ദേവ് അസ്സോസിയേറ്റ് ഡയറക്ടറും, ഷാഹുല് ഹമീദ് ക്രിയേറ്റിവ് ഡയറക്ടറൂമാണ്, കുതിരാന് വിനോദ്, സുരാഗ് രാമചന്ദ്രന് എന്നിവരാണ് അസിസ്റ്റന്റ് ഡയറക്ടര്മാര്. മനോജ് പേരാമ്ബ്രയാണ് ശരത്ക്കാലത്തിന്റെ പി. ആര്. ഒ. ഗ്രാഫിക്സ് വിപിന്രാജ്, . ഷാജിരാജ്, ഹണി ദല്ഹി എന്നിവരാണ് ഓവര്സീസ് കോര്ഡിനേറ്റര്മാര്. അഞ്ചു പാട്ടുകളും നൂറോളം ആര്ട്ടിസ്റ്റിറ്റുകളും അണി നിരക്കുന്ന ശരത്ക്കാലം ശ്രവ്യ സിനിമയുടെ പുതിയ അധ്യായങ്ങള് തുറക്കുകയാണ്. ചലച്ചിത്ര പിന്നണി ഗായകരായ കണ്ണൂര് ശരീഫ്, ഉദയ് രാമചന്ദ്രന്, റജിയ റിയാസ്, സിന്ധു രമേശ്, ഷെര്ദിന് തോമസ് തുടങ്ങിയവര്ക്ക് പുറമെ യുവ ചലച്ചിത്ര സംഗീത സംവിധായകന് അര്ജുന് വി അക്ഷയ് സംഗീതം നല്കിയ ഇനി കരയാന് കണ്ണുനീരില്ല എന്ന മനസ്സിനെ പിടിച്ചുലയ്ക്കുന്ന ഗാനം അനുരൂപ പൈ എന്ന അനുഗ്രഹീത ഗായികയാണ് പാടിയിട്ടുള്ളത്. ടെക്നിക്കല് മല്ലുഭായ്, അഭിലാഷ്, പ്രസാദ് തുടങ്ങിയവരാണ് നിര്വഹിച്ചത്. അന്വര് അമന്, അഭിലാഷ് ശശികുമാര്, പ്രശാന്ത് ചന്ദ്രന്, ഉമേഷ് സുധാകര്, ബോബിദത്ത്, രവി മാള, സി. എച്ച് ഫഹദ്, റിയാസ് പയ്യോളി തുടങ്ങിയവരാണ് ബാക് സ്കോറിങിന് പിറകില് പ്രവര്ത്തിച്ചത്. മൂന്നു ദിവസങ്ങള് നീണ്ടു നില്ക്കുന്ന ആഘോഷങ്ങളാണ് പ്രക്ഷേപണത്തോടൊപ്പം നടക്കുന്നത്. സജീവന്, അക്ഷര, ഗായത്രി, മീര, ഹര്ഷ, ഗാരിമ,ശിഥില, സുധി, മനോജ്, നീരജ്, വിപിന് കുമാര്, സച്ചു ഗംഗ തുടങ്ങിയവരുടെ നേതൃത്വത്തില് നടക്കുന്നത്. ശരത്കാലം കാഷ് അവാര്ഡിനുവേണ്ടി അഭിനയം, ഗാനാലാപനം, കവിത ചൊല്ലല്, മിമിക്രി തുടങ്ങി ഇനങ്ങളില് മത്സരങ്ങളും ഉണ്ടായിരിക്കും. ശരത്കാലം ശ്രോതാവിലേക്കു പകരുന്ന ദിവസത്തിനു വേണ്ടിയുള്ള കാത്തിരിപ്പിലാണ് ക്ളബ് ഹൗസ് സമൂഹം. അകന്നുനില്കലുകളുടെ ഈ കാലഘട്ടത്തില് മാറുന്ന സാങ്കേതികവിദ്യയെ എങ്ങനെ കലാ പ്രവര്ത്തനത്തിന് ഉപയോഗിക്കാം എന്ന മലയാളിയുടെ ചിന്തയില്നിന്നാണ് ശരത്കാലം എന്ന ശബ്ദസിനിമ രൂപംകൊള്ളുന്നത് . ശ്രീ അഷ്റഫ് കാളത്തോട് കഥയും ഗാന രചനയും സംവിധാനവും നിര്വഹിക്കുന്ന ഈ ശബ്ദചിത്രം. ലോകത്തിന് ഇതിനോടകം പ്രിയങ്കരമായിക്കഴിഞ്ഞ ക്ലബ് ഹൗസ് എന്ന നവ മാധ്യമത്തിന്റെ മറ്റൊരു സാധ്യത എന്ന നിലയ്ക്കാണ് ശ്രോതാക്കളുടെ മുന്നിലെത്തുന്നത്. കലാപ്രവര്ത്തനം ജീവവായുപോലെ കൊണ്ടുനടക്കുന്ന, കോവിഡ് കാലം, വേദികള് കവര്ന്നെടുത്ത. ഒരുപറ്റം പ്രഗല്ഭരായ കലാകാരന്മാരുടെ കൂട്ടായ പരിശ്രമത്തിന് കേരളത്തിലെ എല്ലാ കലാസാംസ്കാരിക പ്രവര്ത്തകരുടെയും സഹൃദയരുടെയും നിസീമമായ സഹകരണം ഉണ്ട്. സെപ്റ്റംബര് 10 ,11,12, തീയതികളിലായി ക്ലബ് ഹൗസില് നടക്കുന്ന കലാ പരിപാടികളിലും പ്രക്ഷേപണത്തിലും ഭാഗഭാക്കാകുവാനും, സമ്മാനങ്ങള് നേടാനും,സിനിമ സിനിമ എന്ന ക്ലബ്ബ് ഫോളോ ചെയ്യുവാനും ഇതിന്റെ പ്രവര്ത്തകര് അറിയിക്കുന്നു.